**Kismayo** tai **Kismayu** (somaliksi *Kismaayo*; arab. كيسمايو‎) on satamakaupunki Ala-Jubassa eteläisessä Somaliassa. Kismaajo on Mogadishun, Buraon ja Hargeisan jälkeen Somalian neljänneksi suurin kaupunki. Se sijaitsee 528 kilometriä Mogadishun lounaispuolella. Kismaajo on lähellä Jubba-joen suuta, jossa joki laskee Intian valtamereen. Vuonna 2007 kaupungissa asui noin 256 000 ihmistä. Vuoden 2017 väkiluvun arvioitiin olevan 183 000 ihmistä.

Kismaajo on jaettu neljään alueeseen: Calanleeyhyn (vanhin), Faanooleen, Farjanoon ja Shaqaalahaan.

Pormestarina toimii Ibrahim Mohamed Jussuf.

Armeijan koulutuskeskus Marina sijaitsee Kismaajossa. Vuoden 2015 kesäkuussa keskuksessa havaittiin opiskelevan 36 alaikäistä.

Oppilaitokset
-------------

Vuonna 2017 Kismaajossa sijaitsi 19 peruskoulua, joissa opiskeli 14 287 lasta. Kahdeksan koulun yhteydessä toimi ammattikoulu. Suurin osa lapsista ei pääse käymään koulua. Kismaajossa on noin 85 400 alaikäistä. Heistä karkeasti arvioiden 12 000 on vammaisia. Kuitenkin vain 15 vammaisen lapsen on raportoitu käyvän koulua.

Kismaajossa toimii vuonna 2005 perustettu yksityinen Kismaajon yliopisto, jossa on 600 opiskelijaa. Kismaajossa sijaitsee myös yksi Somalian kolmesta poliisiammattikoulun toimipisteestä, joka avattiin vuonna 2015.

### Julkiset koulut

| Nimi | 1. aste | 2. Aste | Ilmaisuus | Oppilasmäärä (2017) |
| --- | --- | --- | --- | --- |
| **Yhteensä** | - | - | - | 14 287 |
| Ahmed Binu Hambalin koulu | on | on | maksullinen | 801 |
| Barwaqon perus- ja toisen asteen koulu | on | on | maksullinen | 848 |
| Bedheren peruskoulu | on | - |  | 692 |
| Dow Dhanen peruskoulu | on | - |  | 470 |
| Ex-Marinen peruskoulu | on | - |  | 1025 |
| Faanolen perus- ja toisen asteen koulu | on | on | maksullinen | 1077 |
| Farjanon perus- ja toisen asteen koulu | on | on | maksullinen | 369 |
| Gananen perus- ja toisen asteen koulu | on | on | maksullinen | 902 |
| Gobwen perus- ja toisen asteen koulu | on | on | maksullinen | 133 |
| Gulwaden perus- ja toisen asteen koulu | on | on | maksullinen | 999 |
| Horjaalin peruskoulu | on | - |  | 2121 |
| Iftinin perus- ja toisen asteen koulu | on | on | maksullinen | 652 |
| Juban perus- ja toisen asteen koulu | on | on | maksullinen | 905 |
| Khalid Binu Walidin perus- ja toisen asteen koulu | on | on | maksullinen | 801 |
| Kismaajon perus- ja toisen asteen koulu | on | on | maksullinen | 231 |
| Mohamed Jaman perus- ja toisen asteen koulu | on | on | maksullinen | 864 |
| New Wamon peruskoulu | on | - |  | 780 |
| Rugtan perus- ja toisen asteen koulu | on | on | maksullinen | 656 |
| Wamo Stadiumin peruskoulu | on | - |  | 653 |

Sisällissodan sotatapahtumat Kismaajossa (1988–)
------------------------------------------------

Maaliskuussa 1993 Yhdysvaltain merijalkaväki teki maihinnousun Kismaajossa, joka oli siihen asti ollut*milloin?* taistelevien klaanien hallussa*selvennä*. Joulukuussa 1993 kenraali Mohammed Said Hersi Morganin joukot hallitsivat kaupunkia Yhdistyneiden kansakuntien rauhanturvaajien läsnäolosta huolimatta. Rauhanturvaajat vetäytyivät lopullisesti joulukuussa 1994. Syyskuussa 1998 Hersi Morgan julisti Jubamaan itsenäiseksi.

Kesäkuusta 1999 kesäkuuhun 2001 Kismaajoa hallitsivat eversti Ali Hashi Buraleh ja hänen johtamansa Yhdistyneet somalijoukot (ASF). Buraleh taisteli entisen diktaattori Siad Barren puolustusministeri Aden Abdullahi Nur Gabyowin johtaman Somalien kotimaallisen liikkeen kanssa Jubamaasta. Yhdistyneet somalijoukot vaihtoivat nimensä myöhemmin Jubalaakson liitoksi, jonka eri osat taistelivat keskenään.

Syyskuussa 2006 Islamilaisten oikeusistuinten liitto valtasi Kismaajon. Sittemmin se kuitenkin pakeni kaupungista taisteluitta*selvennä*. Maaliskuussa 2007 Etiopian armeija lähti Kismaajosta ja luovutti sen Somalian siirtymäkauden hallitukselle. Elokuussa 2008 al-Shabaab-liike löi paikallisen Barre Hiraalen johtamat asejoukot ja otti kaupungin haltuunsa. Syksyllä 2009 al-Shabaabin ja Hizbul Islamin taistelijat taistelivat kaupungin hallinnasta. Syyskuun 2012 lopussa Somalian kansallinen armeija ja Afrikan unionin AMISOM-joukot ottivat kaupungin haltuunsa.

### Ruokapula

Vuosina 2009–2012 Yhdistyneiden kansakuntien alainen Maailman ruokaohjelma ei kyennyt toimimaan Etelä-Somaliassa sodan ja muun väkivallan takia. Vuonna 2011 Kismajossa oli pahin nälänhätätilanne Somaliassa. Ruokaohjelma sai toimitettua seuraavan ruokakuljetuksen marraskuussa 2012, jolloin aliravittujen määrä oli koko kaupungissa suuri. Puolet kotitalouksista oli suurissa vaikeuksissa saada tarpeeksi ruokaa. Neljännes alle 5-vuotiasta oli aliravittuja. Ruoka-apu jatkoi toimintaansa tammikuun 2013 lopussa.

Helmikuussa 2017 Keski- ja Etelä-Somaliassa oli paha kuivuuskausi. 600 ihmistä lähiseudulta saapui Kismaajoon saadakseen tarpeeksi ruokaa ja vettä.

Lähteet
-------

1. ↑  Kismayu Travel Guide
2. ↑  Map of Kismayu
3. ↑  Information on Kismayu
4. 1 2 3  ASSESSMENT REPORT ON SPECIAL NEEDS EDUCATION IN KISMAYO – JUBALAND. (s. 10 (PDF:n sivu 11))  Kesäkuu 2017. Luterilainen maailmanjärjestö. Viitattu 24.2.2018.
5. ↑  Mogadishu and Kismaayo enjoy a renaissance after decades of war *UNSOM*.  30.10.2017. Viitattu 24.2.2018. (englanniksi)
6. ↑  John Pike: Somali National Army (SNA) *www.globalsecurity.org*. Viitattu 24.2.2018. (englanniksi)
7. ↑  Welcome To Kismayo university *www.kismayouniversity.com*. Viitattu 24.2.2018. (englanniksi)
8. ↑   "Training School for Somali Police Force Opens in Kismayo". AMISOM Public Information (käsikirjoitus). 2015-10-22.
9. ↑
10. ↑
11. ↑  U.S.: 29,000 Somali kids have died in last 90 days *cbsnews.com*. Viitattu 25.2.2018. (englanniksi)
12. ↑  As peace returns to Somali town, UN food relief agency resumes assistance *UN News*.  29.1.2013. Viitattu 25.2.2018. (englanniksi)
13. ↑  PRMN Flash Report Drought Update 2/2017 (23 February 2017) *ReliefWeb*.  23.2.2017. Viitattu 25.2.2018. (englanniksi)

Aiheesta muualla
----------------

* Kuvia tai muita tiedostoja aiheesta **Kismayo** Wikimedia Commonsissa